Քննարկման բանախոսներ Արտակ Զեյնալյանն ու Թևան Պողոսյանը նախ անդրադարձան սահամանդրության բարեխումներին ընդհանրապես՝ նշելով, որ այսօր «սահմանադրական փոփոխություններ անելու հասարակական պահանջ չկա» «Հասարակական հարցումները, մասնագետները, քաղաքական կուսակցությունները փաստում են, որ հասարակության մեջ չկա սահմանադրական բարեփոխումների պահանջ»,-պարզաբանեց Արտակ Զեյնալյանը: Անդրադառնալով հանրաքվեի ինստիտուտն ընդլայնելու մասին սահմանադրական բարեփոխումների հայեցակարգում ներառված դրույթին, բանախոսը նշեց, որ «պետք է ստեղծել մեխանիզմներ, որոնց միջոցով ժողովուրդը կիրացնի իր ինքնիշխանությունը` խուսափելով մայդաններից կամ այլ հախուռն դրսևորումներից: Եթե ժողովուրդը ունենա հանրաքվեներ նախաձեռնելու հնարավորություն, ապա դա մեծապես կբարձրացնի իշխանությունների պատասխանատվությունը, ինչպես նաև ժողովրդի անմիջական մասնակցությունը երկրի կառավարմանը»: